**Brugerrådsmøde GIC, den 01. december 2022, kl. 18.00 – 19.00**

**Hvor:** Cafe Langsiden, Glasburet

**Deltagere:** Jørgen Nielsen (formand), Pernille Brinch (GSB), Henrik Perregaard (IFK), Jette Nielsen (Op på dupperne), Ronni Nielsen (Greve Håndbold), Bjarne Juhl Jensen (Greve Fitness), Carsten Møller (Greve Tennis), Knud Høyer (Greve Atletik), Merete Woll (Greve Strands Bridgeklub) Bodil Nielsen (Greve Svømmehal), Kristina Vik Nørdum (GIFC-administration)

**Afbud:** Thomas Elsgaard (Greve Trim), Preben Larsen (Bordtennis), Britt Berantzino (Greve Linedance), Sussie Busk Hansen (Greve Gymnastik og Trampolin)

**Udeblevet:** Brian Lemmeke (Greve fodbold)

**Referent:** Kristina Vik Nørdum (GIFC-administration)

**Dagsorden**

1. **Præsentation af Kristina og Bodil**Kort præsentation er gennemført.
2. **Økonomi herunder anmodning om overførsler og brugerønsker 2023.
Ad økonomi:**
Der er i første omgang ansøgt om overførelse af 720.000 kr. Der er efterfølgende brugt penge på Tennisbanens renovering, derfor er der endeligt ansøgt en overførelse på 620.000 kr. Økonomiudvalget har anbefalet ansøgningen. Der forventes endelig godkendelse på Byrådets møde den 12. december 2022.
Beløbet overføres til følgende formål;
- Lønudgift fratrådt medarbejder: 270.000 kr.
- Optimering af nøglesystem: 250.000 kr.
- Tilskud til legeplads ved Idræt Fritidsklubben: 100.000 kr.

**Ad brugerønsker:**
Der er sendt besked ud til foreningerne samt brugerrådet repræsentanter om, at der nu kan søges om ønsker for 2023. Ansøgningsfristen er 14. januar 2023.

1. **Langsiden herunder indrapporterede problemer og løsningsforslag.**Der er d. 28. november 2023 afholdt dialogmøde med forpagter Jan Pedersen og Dunja Nordentoft, Tabita Sonne-Dalsø (Kultur og Fritidschef), Kristina Vik Nørdum (GIFC-administration) og Jørgen Nielsen (formand for brugerrådet) med baggrund i henvendelser fra foreninger.
Henvendelserne går på at forpagters kommunikation er uprofessionel, der er lange køer, svingende kvalitet af maden, etc. En stor del af foreningerne har helt eller delvist valgt Langsiden fra.
Selvom der også er kommet positive tilbagemeldinger, ser vi en generel utilfredshed blandt foreningerne.
Forpagter har været frustreret over køkkensituationen, som ikke har været optimal da renoveringen har været udskudt, men er meget interesseret i at opbygge et godt samarbejde med foreningerne.
På dialogmødet blev det pointeret at der også skal være dagens ret om fredagen.
Det aftales at forpagter Jan kommer med til næste brugerrådsmøde d. 6. februar 2023 til en dialog med foreningerne.

Formanden opfordrer på brugerrådsmødet til at alle foreningerne skal give forpagter en chance og vælge Cafe Langsiden til. Der arbejdes hårdt på at finde en løsning med køkkensituationen, og det forventes at køkkenet er brugbart i februar 2023.
2. **Rengøring og foreningernes oprydning efter brug**Det er ikke muligt for personalet at gøre rent og vaske gulv, hvis der ikke er ryddet op efter brug. Det påtales at lokalerne skal forlades opryddet og rengøringsparate.
Foreningerne ønsker nogle klare retningslinjer på skrift ift. krav om oprydning og rengøring af lokaler.
3. **Nyt Padeltennis projekt**Carsten Møller fra Greve Tennis præsenterede en video som viste hvordan hallen kan komme til at se ud. Anlægget kommer til at bestå af 6 baner, er uopvarmet og indeholder ikke toiletfaciliteter.
Projektet blev før Corona godkendt af brugerrådet i en anden form. Der er intet i det nye projekt som taler imod denne godkendelse som derfor fastholdes.

Projektet vil kræve byggetilladelser og byggetiden forventes, at være 3 måneder. Den totale pris for hallen forventes at blive knap 10 mio. kr.

Da hallen placeres på Greve Idrætscenters matrikel vil der skulle betales leje. Jørgen undersøger om denne lejeindtægt kan gå til GIC.

1. **Eventuelt herunder: (hvis vi kan nå det)**
	1. **Mødedatoer:**

Følgende datoer blev godkendt;

6. februar 2023, 9. maj 2023, 13. september 2023, 30. november 2023 og 5. februar 2024.

Den 6. februar 2023 kommer forpagter fra Cafe Langsiden og åbner en dialog med foreningerne.

* 1. **Idrætspuljer:**

Ronni som sidder i puljeudvalget, fortalte at midlerne er fordelt og at der ikke har været så mange ansøgninger som der plejer at være.

Det blev præciseret overfor brugerrådets medlemmer, at alle ansøgninger som kan have indflydelse på Greve Idrætscenters drift og/eller rammer skal vurderes i forretningsudvalget.

Ved ønske om nyt materiel som kræver depotplads skal Dennis kontaktes.

Hvis der er behov for hjælp til udformning af ansøgning, vil Ronni gerne hjælpe.

* 1. **Lugt ved toilet:**Der er lugtgener på toilet ved aktivitetslokalet ifm. Cafe Langsiden.

Dennis har undersøgt sagen og problemet er lokaliseret. Der igangsættes udbedring af problemet hurtigst muligt.